ABICO พุ่งซิลลิ่ง! คาดนลท.เข้าเก็งกำไรรับผลดีบริษัทแม่ฟื้นตัว
ABICO พุ่งซิลลิ่ง! คาดนลท.เข้าเก็งกำไรรับผลดีบริษัทแม่ฟื้นตัว โดยราคาหุ้นปิดตลาดวันนี้ที่ระดับ 8.25 บาท บวก 1.90 บาท หรือ 29.92% สูงสุดที่ระดับ 8.25 บาท ต่ำสุดที่ระดับ 6.45 บาท มูลค่าการซื้อขาย 120.54 ล้านบาท
26 ก.ค. 2561

ผู้สื่อข่าวรายงานว่า บริษัท เอบิโก้ โฮลดิ้งส์ จำกัด (มหาชน) หรือ ABICO ปิดตลาดวันนี้ที่ระดับ 8.25 บาท บวก 1.90 บาท หรือ 29.92% สูงสุดที่ระดับ 8.25 บาท ต่ำสุดที่ระดับ 6.45 บาท มูลค่าการซื้อขาย 120.54 ล้านบาท

โดยราคาหุ้น ABICO ปรับตัวขึ้นแรงวันนี้จนทำจุดสูงสุดระหว่างวัน (Ceiling) ที่ระดับ 8.25 บาท ซึ่งเป็นการปรับตัวขึ้นทำสถิติสูงสุดอีกครั้งในรอบกว่า 4 เดือน นับตั้งแต่ราคาหุ้นปิดที่ระดับ 8.30 บาท เมื่อวันที่ 20 มี.ค.61
ทั้งนี้ ปัจจัยที่ส่งผลให้ราคาหุ้นปรับตัวขึ้นแรง คาดว่ามาจากนักลงทุนเข้ามาเก็งกำไรผลประกอบการงวดไตรมาส 2/61 ที่มีแนวโน้มจะเติบโต หลังบริษัทแม่อย่าง บริษัท มาลีกรุ๊ป จำกัด (มหาชน) หรือ MALEE มีแนวโน้มว่าผลประกอบการจะเริ่มฟื้นตัวในครึ่งหลังปีนี้และปีหน้า ด้านนักวิเคราะห์ บล.ทิสโก้ ปรับเปลี่ยนคำแนะนำจาก “ขาย” เป็น “ถือ” หุ้น MALEE คาดแนวโน้มผลประกอบการจะเริ่มฟื้นตัวในครึ่งหลังปีนี้และปีหน้า และราคาหุ้นปัจจุบันได้ปรับลงมาสะท้อนผลประกอบการที่ต่ำในปีนี้แล้ว โดยคาดกำไรปีหน้าจะเติบโตจากฐานกำไรปีนี้ต่ำ และเริ่มเก็บเกี่ยวผลประโยชน์จากการลงทุนในช่วงที่ผ่านมา พร้อมปรับราคาเป้าหมายใหม่เป็นปี 2562 อยู่ที่ 13.25 บาท จากเดิม 16.25 บาท